చెన్నై, ఫిబ్రవరి 14 (ఆంధ్రజ్యోతి): సుప్రీం తీర్పు అనంతరం బాణసంచా కాల్చి ధూంధాంగా సంబరాలు చేసుకున్న పన్నీర్ సెల్వం వర్గంలో ఆ ఆనందం కాస్తా సాయంత్రానికి ఆవిరైంది. శశికళ వర్గం ఎమ్మెల్యేల్లో చాలామంది తమవైపే ఉన్నారంటూ ఘంటాపథంగా చెబుతూ వస్తున్న పన్నీర్ వర్గానికి ‘వాస్తవం’ బోధపడినట్లు తెలుస్తోంది. శశి శిబిరం నుంచి గోడ దూకి వచ్చిన ఎమ్మెల్యేలను కలుపుకొన్నా.. పన్నీర్కు మద్దతుగా ఉన్న ఎమ్మెల్యేల సంఖ్య 25కు మించడం కష్టమేనని స్వయంగా ఆ వర్గాలే వ్యాఖ్యానిస్తున్నాయి. మంగళవారం పన్నీర్ సెల్వం మాటల్లోనూ ఈ బేలతనం కొట్టొచ్చినట్లు కనిపించింది. తనకు పార్టీ ఎమ్మెల్యేల్లో ఎవరైనా మద్దతు ఇవ్వకపోతే జయ, ఎంజీఆర్ల ఆత్మలు క్షమించవంటూ సెంటిమెంట్ను పండించేందుకు ప్రయత్నించారు.. తనకు సరిపడా బలం లేదని తేలిపోవడం వల్లే ఆయన ఇలా మాట్లాడుతున్నారని ఓపీఎస్ శిబిరమే చెబుతోంది. ఒకవైపు శశికళ వర్గం నుంచి వచ్చే ఎమ్మెల్యేలు కానరాక, డీఎంకే ఏ మేరకు మద్దతిస్తుందో తెలియక పన్నీర్ వర్గం అయోమయంలో పడిపోయినట్లు తెలుస్తోంది. కూవత్తూరు రిసార్ట్స్కు వెళ్లి ఎమ్మెల్యేలను ఆకర్షించాలన్న పన్నీర్ ప్రయత్నాలు అక్కడ 144 సెక్షన విధించడంతో నిలిచిపోయాయి. అయితే ఏదైనా అద్భుతం జరిగితీరుతుందని, కేంద్రం సాయంతో తాము గట్టెక్కుతామనే ఆశ ఓపీఎస్ వర్గంలో కనిపిస్తోంది. మరోవైపు పన్నీర్సెల్వంకు మంగళవారం ఉదయం మరో ఇద్దరు శాసనసభ్యులు మద్దతు ప్రకటించారు. దీనితో పన్నీర్కు మద్దతు ఇస్తున్న ఎమ్మెల్యేల సంఖ్య పదికి పెరిగింది. అన్నాడీఎంకే ప్రధాన కార్యదర్శి శశికళపై తిరుగుబాటు చేసిన పన్నీర్కు సోమవారం రాత్రి వరకు 12 మంది ఎంపీలు, 8మంది ఎమ్మెల్యేలు మద్దతు ప్రకటించారు. ఈ మేరకు మంగళవారం ఉదయం అన్నాడీఎంకే ఎమ్మెల్యే సెమ్మలై పన్నీర్సెల్వంను ఆయన నివాసంలో కలిసి మద్దతు ప్రకటించారు. కొద్దిసేపటికి మేట్టుపాళయంకు చెందిన చిన్నరాజ్ సైతం మద్దతునిస్తున్నట్లు తెలిపారు.
chennai, fibravari 14 (aandhrajyoti): supreem teerpu anantaram banasancha kaalchi dhundhaamgaa sambaraalu chesukunna pannir selvam vargamlo aa aanandam kasta saayantraaniki aaviraindi. sasikala vargam emmelyello chaalaamandi tamavaipe unnaarantuu ghantaapathamgaa chebutuu vastunna pannir vargaaniki ‘vaastavam’ bodhapadinatlu telustondi. sashi sibiram nunchi goda dooki vachina emmelyelanu kalupukonna.. panneerku maddatugaa unna emmelyela sankhya 25ku minchadam kashtamenani swayamgaa aa vargale vyaakhyaanistunnaaya. mangalavaaram pannir selvam maatalloonuu ee belatanam kottochinatlu kanipinchindi. tanaku party emmelyello evaraina maddatu ivvakapothe jaya, engrl aatmalu kshaminchavantuu centimentnu pandinchenduku prayatninchaaru.. tanaku saripada balam ledani telipovadam valle aayana ilaa maatlaadutunnaarani ops sibirame chebutondi. okavaipu sasikala vargam nunchi vache emmelyelu kanaraka, dmca e meraku maddatistundo teliyaka pannir vargam ayomayamlo padipoyinatlu telustondi. kuuvatturu resartsku velli emmelyelanu aakarshinchaalanna pannir prayatnaalu akkada 144 sekshana vidhinchadamtho nilichipoyayi. ayithe edaina adbhutam jarigiteerutundani, kendram saayamtho taamu gattekkutamane aasha ops vargamlo kanipistondi. marovaipu panneerselvanku mangalavaaram udayam maro iddaru saasanasabhyulu maddatu prakatinchaaru. deenitho panneerku maddatu istunna emmelyela sankhya padiki perigindi. annadienke pradhaana kaaryadarsi sasikalapai tirugubaatu chesina panneerku somavaram raatri varaku 12 mandi empeelu, 8mandi emmelyelu maddatu prakatinchaaru. ee meraku mangalavaaram udayam annadienke emmelye semmalai panneerselvamnu aayana nivaasamlo kalisi maddatu prakatinchaaru. koddisepatiki mettupalayanku chendina chinnaraj saitam maddatunistunnatlu telipaaru.